Mesto Spišská Belá

zastúpené Jozefom Kunom, primátorom mesta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**vyhlasuje**

podľa ustanovenia § 5 ods. zákona NR SR č. 552/2003 Z.z. o výkone práce vo verejnom záujme v znení neskorších predpisov

**výberové konanie na obsadenie pracovnej pozície referenta investícií odboru výstavby, životného prostredia a regionálneho rozvoja Mestského úradu v Spišskej Belej**

**Kvalifikačné predpoklady a odborné kritéria:**

* vysokoškolské vzdelanie I. stupňa v oblasti stavebníctva (ukončená stavebná fakulta)
* prax v odbore vítaná
* referencie od bývalých zamestnávateľov sú výhodou
* práca s PC: Microsoft Excel - pokročilý

 Microsoft Word - pokročilý

 Microsoft Outlook - pokročilý

 Internet – pokročilý

 Cenkros, Odis, Auto Cad alebo Archi Cad sú výhodou

* znalosť zákonných predpisov v oblasti výstavby, územného plánovania, životného prostredia, dopravy a komunikácií (zákon č. 369/1990 Zb. o obecnom zriadení, zákon č. 71/1976 Zb. o správnom konaní, zákon č. 50/1967 Zb. o územnom plánovaní a stavebnom poriadku, zákon č. 135/1961 Zb. o pozemných komunikáciách, zákon č. 56/2012 Z.z. o cestnej doprave, zákon č. 543/2002 Z.z. o ochrane prírody a krajiny a zákon č. 79/2015 Z.z. o odpadoch)

**Osobnostné predpoklady a zručnosti:**

* bezúhonnosť a morálne predpoklady
* schopnosť tímovej spolupráce
* zodpovednosť, samostatnosť v rozhodovacej činnosti, schopnosť plánovať

**Jazykové znalosti:**

* uchádzač ovláda štátny jazyk SR (slovenský jazyk)

**Vodičské oprávnenia:**

* vodičský preukaz skupiny „B“

**Informácie o výberovom konaní:**

***Zoznam požadovaných dokladov:***

* žiadosť o zaradenie do výberového konania, ktorá musí obsahovať;meno, priezvisko, dátum narodenia, adresu bydliska, telefónny kontakt a e-mailovú adresu
* doklad o najvyššom dosiahnutom vzdelaní – originál, alebo overená fotokópia takéhoto dokladu
* štruktúrovaný životopis s prehľadom doterajšej praxe
* výpis z registra trestov nie starší ako 3 mesiace
* písomný súhlas na spracovanie osobných údajov pre potreby výberového konania
v zmysle zákona č.18/2018  Z.z. o ochrane osobných údajov

***Výberové konanie bude pozostávať z pohovoru:*** prezentácia osoby - predstavy uchádzača o vykonávaní pracovnej pozície a odpovedí na otázky členov výberovej komisie

***Výška platu:***

V zmysle zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme. Plat závisí od počtu rokov praxe.

 Uchádzači, ktorí **do 15. júna 2022** splnia kvalifikačné a iné odborné kritériá a predpoklady a v stanovenom termíne predložia všetky povinné písomné podklady a prílohy, budú na výberové konanie pozvaní písomne, najmenej **10 kalendárnych dní** pred jeho konaním.

**Predpokladaný termín nástupu: 1.7.2022**

**Pracovný pomer: doba neurčitá**

**Termín doručenia  žiadosti je do 15. júna 2022, do 14.00 hod.**

Žiadosti zasielajte na adresu: Mestský úrad Spišská Belá, Petzvalova 18, 059 01 Spišská Belá (na obálku napíšte NEOTVÁRAŤ **„Výberové konanie – referent investícií odboru výstavby, životného prostredia a regionálneho rozvoja MÚ v Spišskej Belej“)**

**Vyhlasovateľ si vyhradzuje právo neuzatvoriť pracovnú zmluvu so žiadnym z uchádzačov vo výberovom konaní.**

 V Spišskej Belej dňa 26.5.2022

 **Jozef Kuna**

 primátor mesta

**Zverejnené na úradnej tabuli: 26.5.2022**